Document ID: 32005R0953

32005R0953
L 164/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 953/2005 НА СЪВЕТА
от 21 юни 2005 година
за сключване на протокола, определящ, за периода от 1 юли 2004 година до 30 юни 2007 г., риболовните възможности и финансовия принос, предвидени в Споразумението между Европейската икономическа общност и Кот д'Ивоар относно риболова в близост до крайбрежието на Кот д'Ивоар
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 във връзка с член 300, параграф 2, и първата алинея от член 300, параграф 3 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Съгласно Споразумението между Европейската икономическа общност и Кот д'Ивоар относно риболова в близост до крайбрежието и Кот д'Ивоар (2), преди изтичането на действието на протокола, приложен към споразумението, договарящите страни трябва да влязат в преговори за постигане на споразумение относно съдържанието на протокола за следващия период и относно възможните промени или допълнения към приложението.
(2)
Двете страни се договориха относно подписването на нов протокол, определящ риболовните възможности и финансовия принос, между 9 и 13 ноември 2003 г., в Абиджан. Протоколът за периода от 1 юли 2004 г. до 30 юни 2007 г. беше парафиран на 3 март 2004 г. в Брюксел.
(3)
Разпределението на риболовните възможности между държавите-членове и тяхното задължение да докладват уловите си би следвало да бъдат потвърдени.
(4)
Гореспоменатият протокол би трябвало да бъде одобрен,
ПРИЕ НАСТОЯЩИЯ РЕГЛАМЕНТ:
Член 1
По силата на тази разпоредба протоколът, определящ, за периода от 1 юли 2004 г. до 30 юни 2007 г., риболовните възможности и финансовия принос, предвидени в Споразумението между Европейската икономическа общност и Кот д'Ивоар относнориболова в близост до крайбрежието на Кот д'Ивоар (3), се одобрява от името на Общността.
Член 2
1. Риболовните възможности, изложени в протокола, се разпределят между държавите-членки, както следва:
а)
дълбоководни видове:
Испания: 1 300 GT (брутни тона) на месец, усреднено за годината;
б)
риболовни съдове за улов на риба тон:
i)
риболовни съдове за мрежов улов на риба тон:
-
Франция: 17 съда,
-
Испания: 17 съда;
ii)
риболовни съдове за риболов на дълго влакно в повърхностни води:
-
Испания: 6 съда,
-
Португалия: 5 съда;
iii)
риболовни съдове за комбиниран улов на риба тон с въдица и влакно:
-
Франция: 3 съда.
2. Ако постъпилите заявления за издаване на лицензи от горните държави-членки не изчерпват напълно риболовните възможности, изложени в протокола, Комисията може да разгледа заявления за издаване на лицензи от всяка друга държава-членка.
Член 3
Държавите-членки, чиито плавателни съдове извършват риболов по силата на това споразумение, са длъжни да уведомяват Комисията за количеството на всеки улов от риболовната зона на Кот д'Ивоар, по силата на Регламент (ЕО) № 500/2001 на Комисията от 14 март 2001 г., постановяващ подробни правила за приложението на Регламент (ЕИО) № 2847/93 на Съвета относно мониторинга на уловите, извършени от риболовни съдове на Общността във водите на трета страна и в открито море (4).
Член 4
По силата на тази разпоредба председателят на Съвета се упълномощава да определи лицата, имащи правомощия да подпишат протокола с обвързваща сила за Общността.
Член 5
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 21 юни 2005 година.

Labels: 18
5
6